stanford-oval/wikipedia huggingface dataset:
Jean-Paul Mauric

| Jean-Paul Mauric |
| --- | --- |

Henkilötiedot
Syntynyt: 17. kesäkuuta 1933 Hyères, Ranska
Kuollut: 5. tammikuuta 1971 (37 vuotta) Marseille, Ranska
Muusikko
Tyylilajit:  popmusiikki 
Aiheesta muualla
jean-paul-mauric.monsite.wanadoo.fr
  [ Muokkaa Wikidatassa ] [ ohje ]  
Jean-Paul Mauric (17. kesäkuuta 1933 – 5. tammikuuta 1971) oli ranskalainen laulaja. Mauric opiskeli Tolounin konservatoriossa ja sai levytyssopimuksen voitettuaan kykykilpailun Théâtre Marignyssa Pariisissa 1957.
Mauric valittiin 18. helmikuuta 1961 pidetyssä karsinnassa edustamaan Ranskaa saman vuoden Eurovision laulukilpailuun kappaleella "Printemps (Avril carillonne)". 18. maaliskuuta pidetyssä kansainvälisessä kilpailussa Mauric sijoittui neljänneksi.
Mauric kuoli 37-vuotiaana kardiomyopatiaan.
Diskografia > Albumit

La Nuit De L'Eté (1963)
Diskografia > EP:t

Come Prima, Tu Me Donnes (1958)
On M'A Dit (1958)
Si Tu Viens Chez Moi (1959)
Toi Je T'aime D'amour (1959)
Hula Hoop! (1959)
Moi J'étais Pour Elle (1960)
Je Te Tendrai Les Bras (1961)
Tu Peux (1961)
Mes Printemps Perdus (1961)
La Nuit De L'Été (1961)
4 Slow-Rock (1961)
Le Train De L'Amitié (1961)
Sur Le Chemin De Las Vegas (1962)
Twist Avec Maman (1962)
Un Vieil Air De Scotto (1962)
J'irai A Ton Mariage (1963)
Printemps (1966)
Les Fiancés D' Auvergne (1966)
Jalkanaula

Jalkanaula (engl. foot-pound, ft⋅lb) on amerikkalainen energian mittayksikkö, joka kuvaa energiaa, joka kuluu yhden naulan nostamiseen yhden jalan korkeuteen maan painovoimassa. 1 jalkanaula on 1,35581795 joulea.
Käännös suomeksi
Jalkalihas

Jalkalihaksiin kuuluvat:
nelipäinen reisilihas eli etureisi
kaksipäinen reisilihas eli takareisi
pohjelihakset
reiden lähentäjät
reiden loitontajat
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jalkalihas”, voi hakea sivunnimihaulla, laajalla sivunnimihaulla tai tekstihaulla.
Joanna Kaasalainen

Joanna Kaasalainen (s. 20. joulukuuta 2002) on suomalainen salibandyn pelaaja, pelipaikaltaan puolustaja. Hän on edustanut Naisten Salibandyliigassa eli nykyisessä F-liigassa Turun Palloseuraa kaudesta 2018–2019 alkaen. Hän on pelannut liigassa kauden 2021–2022 loppuun mennessä 75 runkosarjaottelua, joissa hän on tehnyt 12 maalia ja antanut 16 maaliin johtanutta syöttöä, sekä 26 pudotuspeliä, joissa hän on tehnyt kaksi maalia ja saanut yhden syöttöpisteen. Hän voitti Suomen-mestaruuden vuonna 2022.
John Hennigan

| John Hennigan |
| --- | --- |
 John Hennigan WSOP-turnauksessa vuonna 2006.
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  2
WSOP-rahasijat:  9
WPT-voitot:  1
EPT-voitot:  0
Turnausansiot (USD):  2 901 414
Päivitetty:  10. elokuuta 2007
John Hennigan (s. 10. maaliskuuta) on yhdysvaltalainen pokeriammattilainen. Hänen lempinimensä on "Johnny World".
Hennigan on urallaan voittanut kaksi World Series of Poker (WSOP) -turnausta ja yhden World Poker Tour -kisan. WSOP:n pääturnauksessa hän on parhaimmillaan ollut 19. (vuonna 1999).
Vuonna 2002 Hennigan voitti Yhdysvaltain pokerimestaruuden (The United States Poker Championship, USPC). 7 500 dollarin sisäänoston no limit hold'em -turnauksessa hän voitti lopun kaksinpelissä Erik Seidelin ja sai palkintona 216 000 dollaria. Vuonna 2005 hän on samassa kisassa viides. Hennigan on Daniel Negreanun lisäksi ainoa pelaaja, jolla on sekä WSOP-, WPT- että USPC-voitto.
Tammikuussa 2007 Hennigan voitti WPT:n Borgata Winter Open -turnauksen. Sen ykköspalkinto oli 1 606 223 dollaria.
Elokuussa 2007 Henniganin pokeriuran turnausansiot ylittivät 2,9 miljoonaa dollaria. Pokerin lisäksi Hennigan on erinomainen poolinpelaaja ja pelasi sitä ammattilaisena ennen pokeriuraansa.
WSOP-rannekkeet

| Vuosi | Turnaus | Voittosumma (USD) |
| --- | --- | --- |
| 2002 | $ 2,000 H.O.R.S.E. | 117 320 |
| 2004 | $ 5,000 Limit Hold'em | 325 360 |
Aiheesta muualla

WPT:n profiili
John Hennigan Wins Borgata Winter Poker Open[vanhentunut linkki]
John Hennigan The Hendon Mob Poker Databasessa (englanniksi)
Ill

ILL tai Ill voi viitata johonkin seuraavista:
Ill, Reinin sivujoki Itävallassa
Ill, Reinin sivujoki Ranskassa
Ill, Reinin vesistöön kuuluva joki Saarlandissa Saksassa
Illinois (lyh. Ill.), Yhdysvaltain osavaltio
Ilmailulaitos, lyhenne ILL (vuodesta 2010 Finavia)
Institut Laue-Langevin (ILL), Ranskassa toimiva neutronitutkimuslaitos.
Jay Pandolfo

| Jay Pandolfo |
| --- | --- |

Henkilötiedot
Syntynyt: 27. joulukuuta 1974 (ikä 49) Winchester, Massachusetts, Yhdysvallat
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  vasen
Pituus:  185 cm
Paino:  86 kg
Pelinumero:  29
Pelaajaura
Pääsarjaura:  1996–
Aik. seurat:  New Jersey Devils   New York Islanders   Boston Bruins
NHL-varaus:  32., 1993 New Jersey Devils
Jay Pandolfo (s. 27. joulukuuta 1974 Winchester, Massachusetts) on yhdysvaltalainen entinen jääkiekkoilija, pelipaikaltaan vasen laitahyökkääjä.
Pandolfo on New Jersey Devilsin toisen kierroksen varaus vuodelta 1993 ja edustikin joukkuetta yhteensä 16 kautta. Ennen nousuaan Devilsin NHL-joukkueeseen Pandolfo pelasi Bostonin yliopiston joukkueessa NCAA-liigaa ja Albany River Ratsissa AHL-liigaa. NHL:n työsulun aikana kaudella 2004–2005 Pandolfo pelasi parikymmentä ottelua Itävallan Salzburgissa. Pandolfo pelasi New Jerseyssä toistaiseksi viimeiset ottelunsa vuonna 2010. Hän on voittanut Stanley Cupin vuosina 2000 ja 2003.
Isabel Coixet

Isabel Coixet (s. 9. huhtikuuta 1962 Barcelona) on espanjalainen elokuvaohjaaja, joka muutti Yhdysvaltoihin 1990-luvulla. Hän on voittanut lukuisia Goya-palkintoja.
Coixet on tehnyt elokuvia siitä asti, kun sai rippilahjaksi 8-mm kameran. Hän opiskeli historiaa ja työskenteli mainostoimistossa ennen kuin alkoi ohjata mainoselokuvia.
Coixetin elokuvia ovat muun muassa Pariisi, rakkaudella (2006), Kauneuden valta (2008) ja Sanojen salaisuus (La vida secreta de las palabras, 2005).
John Henrion

| John Henrion> Henkilötiedot |
| --- | --- |
Syntynyt: 19. tammikuuta 1991 (ikä 33) Worcester, MA, Yhdysvallat
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  180 cm
Paino:  93 kg
Pelaajaura
Pääsarjaura:  2015–
Aik. seurat:  Florida Everblades (ECHL) Sport (Mestis) Asplöven HC (Allsv.) Karlskrona HK (SHL/HockeyEttan) EHC Visp (NLB) Dusseldorfer EG (DEL) AIK IF (Allsv.) Ravensburg Towerstars (DEL2) Mörrums GoIS (HockeyEttan)
John Henrion (s. 19. tammikuuta 1991 Worcester, Massachusetts, Yhdysvallat) on yhdysvaltalainen jääkiekkoilija. Hän on pelipaikaltaan oikea laitahyökkääjä. Henrion laukoo oikealta.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Yhdysvallat 2009 | jääkiekko |  |
Henrion pelasi alle 18-vuotiaiden MM-kilpailuissa vuonna 2009, jolloin hän voitti maailmanmestaruuden. Henrion pelasi myös alle 18-vuotiaiden Ivan Hlinkan muistoturnauksessa vuonna 2008.
ICIUM

Näkymä Kiinan Muurilta Helsingin tuomiokirkkoa kohti
ICIUM Wonderworld of Ice -jäämaailma on vuosittain Leville jäästä ja lumesta rakennettava nähtävyys. ICIUM-jäämaailma avattiin yleisölle ensimmäistä kertaa 18. joulukuuta 2010.. Jäämaailmassa on sekä jäästä että lumesta tehtyjä veistoksia noin hehtaarin alueella.
ICIUM-jäämaailman rakentajina toimivat kiinalaiset jäänveistäjät Harbinin kaupungista, missä on järjestetty vuosittainen jää- ja lumiveistosfestivaali vuodesta 1963 alkaen.
Rakentaminen

Ensimmäisen ICIUM-jäämaailman rakentamiseen vuonna 2010 käytettiin yli 10 000 kuutiometriä lunta. Lisäksi rakentajat nostivat Ounasjoesta yli 600 kuutiometriä jäätä  veistosten tekemiseen.
Rakenteet ICIUMissa

Merkittävimmät nähtävyydet ICIUM-jäämaailmassa talvella 2010–2011:
Kiinan muuri-liukumäki. Kiinan muuri -liukumäki oli suurin lumirakennelma. Se oli 15 metriä korkea ja 80 metriä pitkä. Sen rakentamiseen tarvittiin yli 5 000 kuutiometriä lunta.
Helsingin tuomiokirkko. 15 metrin korkeudensa asiosta lumesta rakennettu Helsingin tuomiokirkko oli liukumäen ohella korkein rakennelma.
Helsingin päärautatieasema.
Pagoda. Vihreä pagoda oli korkein jääveistos (15 m).
Taivaan temppeli.
Pekingin olympiastadion.
Terrakotta-armeija. Jääveistoksia terrakottasotilaista.
Kiinalaiset käsityöläiset

Pekingistä kotoisin olevat käsityöläiset olivat mukana ICIUM-jäämaailmassa esittelemässä perinteisiä käsityötaitoja, kuten olkipunontaa, nuuskapullomaalausta ja riisitaikinahahmojen muovausta.
ICIUMin maskotti

Poikapanda Mingming Bambumetsästä on ICIUM-jäämaailman maskotti. Ensimmäisessä seikkailussaan Mingming yrittää pelastaa kotinsa ilkeältä lohikäärmeeltä apunaan isoisäporo Niila, tyttöporo Nina ja joulupukki.
Aiheesta muualla

Virallinen ICIUM-sivusto (Arkistoitu – Internet Archive)
Virtual Finland 360° -panoraamakuva (Arkistoitu – Internet Archive)
Visit Finland YouTube video
Helsingin päärautatieasema rakenteilla joulukuussa 2010
Taivaan temppeli lumesta veistettynä
Isabel Derungs

Isabel Derungs vuonna 2011.
Isabel Derungs (s. 17. heinäkuuta 1987) on sveitsiläinen lumilautailija, joka kilpailee enimmäkseen slopestylessa.
Lumilautailun MM-kilpailuissa Stonehamissa 2013 Derungs sijoittui slopestylessa seitsemänneksi. Lumilautailun maailmancupissa Derungs kilpaili ensimmäisen kerran tammikuussa 2013 sijoittuen kolmanneksi. Parhaimmillaan hän on sijoittunut maailmancupissa toiseksi Copper Mountainissa joulukuussa 2013.
José Luis Calva

José Luis Calva Zepeda (20. kesäkuuta 1969 – 11. joulukuuta 2007) oli meksikolainen kauhukirjailija, jota epäiltiin murhasta ja kannibalismista.
José Calvan epäiltiin murhanneen tyttöystävänsä Alejandra Galeana Garaviton, 32. Galeana löytyi Calvan kotoa paloiteltuna ja lautasella oli Galeanan käsivarren paloja paistettuina. Calva sai lieviä vammoja yrittäessään paeta poliiseja hyppäämällä alas parvekkeeltaan.
Calvan epäiltiin tappaneen myös kaksi muuta naista, joiden ruumiit löytyivät Méxicossa vuosina 2004 ja 2007.
Calva hirttäytyi sellissään 11. joulukuuta 2007 ennen oikeudenkäynnin päätöstä.
Calva kirjoitti useita kauhukirjoja. Hänen asunnostaan löydettiin Instintos Caníbales (”Kannibaalivaistot”) -niminen keskeneräinen romaani. Sen kannessa oli kuva Uhrilampaat -elokuvan Hannibal Lecteristä, jonka kasvojen tilalle hän oli liittänyt omat kasvonsa.
Aiheesta muualla

Artikkeli Iltalehdessä 16.10.2007
José Luis Azuaje Ayala

| José Luis Azuaje Ayala> Maracaibon arkkihiippakunnan arkkipiispa |
| --- | --- |
 2018- 
Edeltäjä:  Ubaldo Ramón Santana Sequera
Seuraaja:  -
Barinasin hiippakunnan piispa
 2013-2018 
Edeltäjä:  Ramón Antonio Linares Sandoval
Seuraaja:  Jesús Alfonso Guerrero Contreras
El Vigia-San Carlos del Zulian hiippakunnan piispa
 2006-2013 
Edeltäjä:  William Enrique Delgado Silva
Seuraaja:  Juan de Dios Peña Rojas
Henkilötiedot
Syntynyt: 6. joulukuuta 1957 (ikä 66) Valera, Trujillo, Venezuela
José Luis Azuaje Ayala (s. 6. joulukuuta 1957 Valera, Venezuela) on venezuelalainen roomalaiskatolinen piispa. Hän on toiminut vuodesta 2018 lähtien Maracaibon arkkihiippakunnan arkkipiispana.
Elämä

José Luis Azuaje Ayala syntyi 6. joulukuuta 1957 Valerassa, joka sijaitsee Venezuelan Trujillon osavaltiossa. 5. toukokuuta 1984 hänet vihittiin papiksi Trujillon hiippakuntaan. 18. maaliskuuta 1999 hänet nimitettiin Barquisimeton arkkihiippakunnan apulaispiispaksi sekä Italican titulaaripiispaksi, johon virkaan hänet vihittiin 29. toukokuuta 1999.Pääkonsekraattorina toimi Vicente Ramón Hernández Peña, jota avustivat Tulio Manuel Chirivella Varela ja Baltazar Enrique Porras Cardozo.
15. heinäkuuta 2006 Azuaje Ayala nimitettiin El Vigia-San Carlos del Zulian hiippakunnan piispaksi, johon virkaan hänet asetettiin 23. syyskuuta 2006. Tässä virassa hän toimi vuoteen 2013, jolloin 30. elokuuta hänet asetettiin Barinasin hiippakunnan piispaksi. Tässä virassa hän toimi vuoteen 2018 asti. Vuonna 2017 katolinen kirkko kritisoi presidentti Nicolás Maduron aikeita muuttaa maan perustuslakia. Maduro syytti kirkkoa haluttomuudesta dialogiin. Piispa Azuaje Ayala, joka toimi myös Venezuelan piispainkokouksen varapresidenttinä, kommentoi tätä 8. elokuuta toteamalla hallituksen käyvän vain "teeskenneltyä dialogia", joka ei johda tuloksiin. Hänen mukaansa hallinto on pyytänyt dialogia aina silloin, kun se on ollut epäedullisessa tilanteessa, mutta että neuvotteluilla on aina sama käsikirjoitus, jossa dialogia käytetään ajan saamiseksi ja vallan lisäämisen ja totalitarismin edistämiseksi. Vaikka hän oli kiitollinen paavin halusta välittää tilanteessa oli kokemus Azuaje Ayalan mielestä opettanut, ettei neuvotteluista ole apua. Piispan mukaan väkivaltaisuuksissa on kuollut 121 ihmistä, joista neljäsosan ovat murhanneet valtion turvallisuusviranomaiset ja 40 prosenttia hallitusta tukevat aseistetut siviilit. Yli 1500 ihmisen loukkaantuminen ja tuhansien pidätys viimeisen kolmen kuukauden aikana antavat piispan mielestä "helvetillisen kuvan" ja että kansalaisten henki on "vaakalaudalla". Epäjärjestys, väkivalta ja elintarvikkeiden sekä lääkkeiden puute oli piispan mielestä seurausta hallinnon politiikasta ja pyrkimyksestä pystyttää sosialistinen järjestelmä. Hänen mielestään todellinen ratkaisu olisi ollut hallinnon vaihtaminen yleisillä vaaleilla ja mahdollisesti sitä ennen perustettava väliaikaishallitus. Piispan mielestä on myöskin saatettava oikeudelliseen vastuuseen ne, jotka ovat olleet osallisia korruptioon ja väkivaltaan.
24. toukokuuta 2018 Azuaje Ayala nimitettiin Maracaibon arkkihiippakunnan arkkipiispaksi.
IMSA SportsCar Championship -kausi 2023

IMSA SportsCar Championship -kausi 2023 oli IMSA SportsCar Championship -sarjan kausi vuonna 2023.
Autot

Kausi 2023 on sarjan ensimmäinen LMH- ja LMDh-prototyyppiluokilla (Le Mans Hypercar ja Le Mans Daytona h). LMH- ja LMDh-autot ajavat uudessa sarjan kärkiluokassa Grand Touring Prototype (GTP).
GTP-luokan autot käyttävät hybridijärjestelmiä ja autoissa on jarruenergiaa talteen ottava MGU-K -järjestelmä, jonka talteen ottamaa energiaa voidaan antaa sähkömoottorille. Sähkömoottori voi tuottaa jatkuvasti 50 kW tai 180 kW hetkellisesti. Auton kokonaisteho on rajoitettu 671 hevosvoimaan. Autot käyttävät uusiutuvaa polttoainetta.
Kilpailukalenteri

Kauden kilpailut:
| Nro | Kilpailu | Rata | Kesto | Päivämäärä |
| --- | --- | --- | --- | --- |
| 1. | Daytonan 24 tunnin ajo | Daytona International Speedway | 24 tuntia | 26. – 29. tammikuuta |
| 2. | Sebringin 12 tunnin ajo | Sebring International Raceway | 12 tuntia | 15. – 18. maaliskuuta |
| 3. | Grand Prix of Long Beach | Long Beachin katurata | 100 minuuttia | 14. – 15. huhtikuuta |
| 4. | Course de Monterey | Laguna Seca | 2 tuntia 40 minuuttia | 12. – 14. toukokuuta |
| 5. | Watkins Glenin 6 tunnin ajo | Watkins Glen International | 6 tuntia | 22. – 25. kesäkuuta |
| 6. | Chevrolet Grand Prix | Canadian Tire Motorsport Park | 2 tuntia 40 minuuttia | 7. – 9. heinäkuuta |
| 7. | Northeast Grand Prix | Lime Rock Park | 2 tuntia 40 minuuttia | 21. – 22. heinäkuuta |
| 8. | IMSA SportsCar Weekend | Road America | 2 tuntia 40 minuuttia | 3. – 6. elokuuta |
| 9. | GT Challenge at VIR | Virginia International Raceway | 2 tuntia 40 minuuttia | 25. – 27. elokuuta |
| 10. | IMSA Battle on the Bricks | Indianapolis Motor Speedway | 2 tuntia 40 minuuttia | 15. – 17. syyskuuta |
| 11. | Petit Le Mans | Road Atlanta | 10 tuntia | 11. – 14. lokakuuta |
Inon Zur

| Inon Zur> ינון צור |
| --- | --- |
 Zur vuonna 2018
Henkilötiedot
Syntynyt: 4. heinäkuuta 1965 (ikä 59)
Muusikko
Tyylilajit:  orkesteri 
Soittimet:  käyrätorvi ja piano 
Aiheesta muualla
www.inonzur.com
  [ Muokkaa Wikidatassa ] [ ohje ]  
Inon Zur (hepr. ‏ינון צור‎; s. 4. heinäkuuta 1965) on israelilais-yhdysvaltalainen säveltäjä. Hän säveltää videopeli-, elokuva- ja televisiomusiikkia.
Koulutus

Zur on valmistunut Tel Avivin yliopiston musiikkikoulusta ja opiskellut musiikkia myös Kalifornian yliopiston Los Angelesin kampuksella.
Teokset

| Vuosi | Videopeli |
| --- | --- |
2001: Fallout Tactics: Brotherhood of Steel
2002: Icewind Dale II
2002: Run Like Hell
2004: Power Rangers: Dino Thunder
2004: Prince of Persia: Warrior Within
2004: Syberia II
2006: Dawn of War: Dark Crusade
2007: Crysis
2008: Fallout 3
2008: Naruto: The Broken Bond
2009: Dragon Age: Origins
2010: Fallout: New Vegas
2011: The Lord of the Rings: War in the North
2011: RIFT
2012: Guardians of Middle-earth
2015: Fallout 4
2017: Syberia III
2018: Pathfinder: Kingmaker
2022: Syberia: The World Before
2023: Starfield
Aiheesta muualla

Virallinen sivusto
Iditarod

Norjalaisen Robert Sørlien valjakko lähestyy Nomea vuoden 2007 Iditarodissa.
Iditarod (engl. Iditarod Trail Sled Dog Race) on Alaskassa vuosittain järjestettävä koiravaljakkokilpailu. Ensimmäinen kilpailu ajettiin 1973. Kilpailumatka Willow’sta Nomeen on noin 1 100 mailia (1 770 km). Voitto on irronnut 16 koiran valjakolla alkuvuosina noin 15–20 päivän ajalla, 1990-luvulla noin 10 päivällä ja 2000-luvulla alle 10 päivällä. Ennätys on vuodelta 2014, jolloin Dallas Seavey saapui maaliin ajassa 8 päivää, 13 tuntia, 4 minuuttia ja 19 sekuntia.
Kilpailu on saanut nimensä alaskalaiselta aavekaupungilta Iditarodilta, joka puolestaan on saanut sen Iditarodin kaivospiiriltä. Valjakkokoirilla oli merkittävä rooli historiallisessa kultaryntäyksessä.
Urbaanin legendan mukaan kilpailu järjestetään vuonna 1925 tapahtuneen Nenana–Nome "Serum Runin" kunniaksi. Serum Runissa koiravaljakot toimittivat perille erämaahan henkiä pelastaneen rohdon kurkkumätäepidemiaan. Todellisuudessa Joe Redington Sr. perusti kilpailun 1970-luvun alussa saadakseen Iditarod Trailin luokitelluksi valtakunnallisesti merkittävien kulttuurihistoriallisten väylien joukkoon, sekä elvyttääkseen hiipuneen koiravaljakkokilpailuperinteen.
Discovery Channel teki vuoden 2008 kilpailusta kuusiosaisen televisiosarjan nimeltä Iditarod.
Aiheesta muualla

Kuvia tai muita tiedostoja aiheesta Iditarod Wikimedia Commonsissa
Iditarod Trail Sled Race
Vuoden 2005 Iditarodin lähtöpaikka.
Iditarodin reitti.
Ill (Itävalta)

| Ill |
| --- | --- |
 Illjoen latvavesiä.
Alkulähde:  Silvretta
Laskupaikka:  Rein, Feldkirch
Maat:  Itävalta
Pituus:  72 km
Ill on 72 kilometrin pituinen Reinin sivujoki Vorarlbergissa Itävallan länsiosassa.
Ill saa alkunsa Keski-Alpeilta ja kulkee Montafonin laakson halki. Se laskee Reiniin, Sveitsin ja Itävallan rajajokeen, Feldkirchin pohjoispuolella Illspitzissä.
Aiheesta muualla

Kuvia tai muita tiedostoja aiheesta Ill (Itävalta) Wikimedia Commonsissa
José Luis Arrieta

| José Luis Arrieta |
| --- | --- |

Henkilötiedot
Koko nimi:  José Luis Arrieta Lujambio
Syntynyt: 15. kesäkuuta 1971 (ikä 53)
Kansalaisuus:   Espanja
Pyöräilijä
Pituus:  178 cm
Paino:  68 kg
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
1993–2000 2001–2003 2004–2005 2006–2007 2008–2010:  Banesto iBanesto.com Illes Balears AG2R Prévoyance Ag2r-La Mondiale
Suurimmat voitot
 Espanjan ympäriajo, etappi 
 Tiedot päivitetty: 12. tammikuuta 2010 
José Luis Arrieta Lujambio (s. 15. kesäkuuta 1971 San Sebastian) on espanjalainen maantiepyöräilijä, joka kilpaili ammattilaisena 1993–2010. Hän edusti Banesto / Illes Balears -tallia vuoteen 2005, jonka jälkeen ammattilaisuransa loppuun Ag2r-joukkuetta. Kaudesta 2011 hän on toiminut johtotehtävissä Team Movistar -joukkueessa.
Arrieta sijoittui kolmanneksi Subida a Urkiola -kilpailussa vuonna 1994. Hän voitti Asturian ympäriajon ensimmäisen etapin sekä Metas Volentes -kilpailun Grande Premio M. R. Cortez/Mitsubishi -kilpailussa vuonna 2002. Seuraavana vuonna hän oli kolmas Espanjan ympäriajon 18. osuudella.
Arrietan uran suurin saavutus on vuoden 2006 Espanjan ympäriajon 19. etapin voitto.
Aiheesta muualla

Profiili AG2R Prévoyance -tallin sivustolla (Arkistoitu – Internet Archive) (ranskaksi)
IM The Supervisor

| IM The Supervisor Infected Mushroom |
| --- | --- | --- |

Studioalbumin tiedot
 Julkaistu: 10. syyskuuta 2004
 Tuottaja(t): Amit Duvdevani Erez Aizen
 Tyylilaji: psytrance
 Kesto: 70.08
 Levy-yhtiö: BNE
Muut kannet
 Vaihtoehtoinen kansikuva
Infected Mushroomin muut julkaisut
| Converting Vegetarians 2003 | IM The Supervisor 2004 | Vicious Delicious 2007 |
IM The Supervisor on Infected Mushroomin viides studioalbumi, joka julkaistiin 10. syyskuuta 2004.
Cities of the Future -nimeä kantava EP julkaistiin samana vuonna, ja se sisältää yhtyeen tekemiä remixejä kappaleesta, sekä kappaleen ”Cream”.
Kappaleet

Kaikki kappaleet kirjoittaneet Erez Aizen ja Amit Duvdevani, ellei toisin mainittu.
IM the Supervisor – 8.34
Ratio Shmatio – 6.29
Muse Breaks RMX – 7.09 (säv. Dagan, Aizen, Duvdevani)
Meduzz – 6.42
Cities of the Future – 6.59
Horus the Chorus – 7.39
Frog Machine – 6.10
Noon – 6.07
Bombat – 8.17
Stretched – 7.22
Arvostelut

AllMusic:
In Praise of the Vulnerable Man

| ”In Praise of the Vulnerable Man” Alanis Morissette |
| --- | --- | --- |

Singlen tiedot
 Albumilta: Flavors of Entanglement
 B-puoli: ”Break”
 Julkaistu: 18. elokuuta 2008
 Formaatti: Digital download
 Tekijä(t): Alanis Morissette Guy Sigsworth
 Tuottaja(t): Guy Sigsworth
 Tyylilaji: rock
 Kesto: 04.07
 Levy-yhtiö: Maverick Records
Alanis Morissetten muut singlet
| ”Underneath” 2008 | ”In Praise of the Vulnerable Man” 2008 | ”Not as We” 2008 |
In Praise of the Vulnerable Man on kanadalaisen laulaja-lauluntekijä Alanis Morissetten kappale hänen seitsemänneltä studioalbumilta, Flavors of Entanglement. Kappaleen on tehnyt Alanis Morissette yhdessä sen tuottajan, Guy Sigsworthin kanssa. Kappale julkaistiin singlenä 18. elokuuta 2008. Single sisältää kappaleen radio editin ja b-puolella kappaleen "Break".
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:In Praise of the Vulnerable Man
Jay O’Brien

| Mitalit | Mitalit | Mitalit |  |
| --- | --- | --- | --- |
|  Jay O’Brien |  Jay O’Brien |  Jay O’Brien |  |
Maa:   Yhdysvallat
Miesten rattikelkkailu
|  Olympialaiset  |  Olympialaiset  |  Olympialaiset  |  |
|  Kultaa | Lake Placid 1932 | neljän miehen kelkat |  |
|  Hopeaa | Sankt Moritz 1928 | viiden miehen kelkat |  |
James Jay ”J.J.” O’Brien (22. helmikuuta 1883 New York, New York – 5. helmikuuta 1940 Palm Beach, Florida) oli yhdysvaltalainen rattikelkkailija ja olympiavoittaja.
O’Brien voitti viiden miehen kelkoissa olympiahopeaa Sankt Moritzin talviolympialaisissa 1928. Seuraavissa, Lake Placidin talviolympialaisissa O’Brien oli mukana Billy Fisken johtamassa neljän miehen kelkassa, joka voitti olympiakultaa.
O’Brian menehtyi sydäninfarktiin Palm Beachissa 56 vuoden iässä.
Jay Rockefeller

Jay Rockefeller
John Davison "Jay" Rockefeller IV (s. 18. kesäkuuta 1937) on yhdysvaltalainen demokraattisen puolueen poliitikko. Hän on toiminut aiemmin Länsi-Virginian kuvernöörinä vuosina 1977–1985.
Rockefeller aloitti 1966 Länsi-Virginian edustajainhuoneessa ja 3. tammikuuta 1985 Länsi-Virginian edustajana Yhdysvaltain senaatissa, jonka jäsen hän oli 3. tammikuuta 2015 saakka.
Rockefeller on liikemies John D. Rockefellerin pojanpojanpoika ja siten sukua Rhode Islandin senaattori Nelson W. Aldrichille, pankkiiri David Rockefellerille, Arkansasin kuvernööri Winthrop Rockefellerille, entiselle varapresidentti Nelson A. Rockefellerille sekä entisen Illinoisin senaattori Charles H. Percyn vävy ja Arkansasin varakuvernöörin Winthrop Paul Rockefellerin serkku. Jay Rockefeller edustaa kuitenkin demokraatteja, sukunsa perinteiden vastaisesti.